**ZEMES NOMAS LĪGUMS Nr.L-\_\_\_/2023**

Rīgā, *dokumenta datums skatāms laika zīmogā*

**Valsts akciju sabiedrība “Latvijas dzelzceļš”**, vienotais reģistrācijas Nr.40003032065, tās Nekustamā īpašuma pārvaldes vadītāja Jāņa Skrastiņa personā, kurš rīkojas uz 2022.gada 21.decembrī izdotās parastās komercpilnvaras Nr.DJA-7.6/2074-2022 pamata, turpmāk – Iznomātājs, no vienas puses, un

**Gulbenes novada pašvaldība**, reģistrācijas Nr.90009116327, tās pašvaldības izpilddirektores Antras Sprudzānes personā, kura rīkojas pamatojoties uz Gulbenes novada domes 2013.gada 31.oktobra saistošo noteikumu Nr.25 “Gulbenes novada pašvaldības nolikums” 50.2.apakšpunktu un Gulbenes novada domes 2023.gada \_\_. aprīļa sēdes lēmumu Nr. GND/2023/\_\_\_ “Par zemes nomas līguma slēgšanu” (protokols Nr.\_\_, \_\_.§), turpmāk – Nomnieks, no otras puses,

abi kopā turpmāk – Puses, bet katrs atsevišķi – Puse, brīvi paužot savu gribu, bez viltus vai maldiem vienojas noslēgt šādu zemes nomas līgumu (turpmāk – Līgums):

1. **Līguma priekšmets**
	1. Iznomātājs nodod un Nomnieks pieņem atlīdzības lietošanā nekustamā īpašuma “Dzelzceļa ēka 11,6.km”, kadastra numurs 5088 004 0339, sastāvā ietilpstošo zemes vienības ar kadastra apzīmējumu 5088 004 0304 kopplatībā 33,27 ha daļu **1 473 m2** platībā, turpmāk – zemesgabals.
	2. Zemesgabals atrodas Iznomātāja valdījumā.
	3. Zemesgabalu lietošanas mērķis – nekustamā īpašuma “Dzelzceļa ēka 11,6.km”, kadastra numurs 5088 504 0006, kas sastāv no būves (dzīvojamā māja) ar kadastra apzīmējumu 5088 004 0304 001 un būves (šķūnis) ar kadastra apzīmējumu 5008 004 0304 002 (turpmāk – ēkas (būves)), uzturēšanai un apsaimniekošanai.
	4. Zemesgabala robežas Nomniekam dabā ierādītas un zināmas, kā arī norādītas klāt pievienotajā zemesgabala robežu plānā (Līguma pielikums Nr.1).
	5. Zemesgabala nodošana – pieņemšana notiek Pusēm parakstot zemesgabala nodošanas – pieņemšanas aktu (Līguma pielikums Nr.2), ko no Iznomātāja Puses paraksta Sliežu ceļu pārvaldes vadītājs Vladlens Makedons, tālr.: 67234602, kurā atspoguļots tā vizuālās un tehniskās apsekošanas rezultātā konstatētais par:
		1. zemes stāvokli:

 - zemesgabala mehāniskais piesārņojums pēc vizuālā vērtējuma;

 - zemesgabala ķīmiskais piesārņojums pēc vizuālā vai ķīmisko analīžu vērtējuma;

* + 1. pazemes komunikācijām un citiem apgrūtinājumiem.
1. **Līguma termiņš**
	1. Līgums stājas spēkā ar Līguma abpusēju parakstīšanas brīdi un darbojas līdz 2032.gada 15.februārim.
	2. Līguma termiņš var tikt mainīts uz Pušu rakstiskas vienošanās pamata.
	3. Gadījumā, ja ēkas (būves) tiek demontētas, Līguma darbības termiņš ir izbeigts ar brīdi, kad ēkas (būves) tiek izslēgtas no nekustamā īpašuma publiskajiem reģistriem (Nekustamā īpašuma valsts kadastra informācijas sistēma, zemesgrāmata).
2. **Norēķinu kārtība**
	1. Nomnieks maksā Iznomātājam par zemesgabala lietošanu šādu maksu:
		1. nomas maksu par faktisko zemesgabala lietošanu no 2023.gada 16.februāra līdz Līguma spēkā stāšanās dienai – **1,5 % no zemesgabala kadastrālās vērtības gadā** bez pievienotās vērtības nodokļa (turpmāk – PVN) saskaņā ar 2018.gada 19.jūnija Latvijas Republikas Ministru kabineta noteikumu Nr.350 “Publiskas personas zemes nomas un apbūves tiesības noteikumi” 15. un 17.punktu;
		2. nomas maksu no Līguma spēkā stāšanās dienas līdz 2023.gada 31.decembrim nomas maksu – **28,00** **EUR** (divdesmit astoņi *euro*, 00 centi) **gadā** bez PVN saskaņā ar 2018.gada 19.jūnija Latvijas Republikas Ministru kabineta noteikumu Nr.350 “Publiskas personas zemes nomas un apbūves tiesības noteikumi” 5. un 17.punktu;
		3. likumiskās lietošanas maksu par zemesgabala lietošanu no 2024.gada 1.janvāra – **50,00** **EUR** (piecdesmit *euro*, 00 centi) **gadā** bez PVN saskaņā ar likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 38.panta otro daļu un 42.panta piekto daļu.
	2. Nomnieks maksā Līguma 3.1.1. un 3.1.2.punktā noteikto nomas maksu par zemesgabala lietošanu un Līguma 3.1.3.punktā noteikto likumiskās lietošanas maksu par kārtējo gadu, ne vēlāk kā 10 (desmit) kalendāro dienu laikā no Iznomātāja rēķina izrakstīšanas dienas. Puses vienojas, ka rēķini saskaņā ar Līgumu tiek sagatavoti elektroniski un ir derīgi bez paraksta, un Pusēm ir saistoši.
	3. Iznomātājs saskaņā ar Līgumu sagatavoto rēķinu nosūta no Iznomātāja elektroniskā pasta adreses rekini@ldz.lv uz Nomnieka elektroniskā pasta adresi dome@gulbene.lv. Jebkura no Pusēm nekavējoties informē otru, ja mainās norādītās elektroniskās pasta adreses.
	4. Par Līguma 3.1.punktā norādīto maksājumu nokavējumu Nomnieks maksā nokavējuma procentus 0,1% apmērā no termiņā nesamaksātās summas par katru nokavēto dienu. Saskaņā ar Civillikuma 1763.pantu nokavējuma procentu pieaugums apstājas, kad nesamaksāto procentu daudzums sasniedzis parāda lielumu.
	5. Ja mainās nekustamā īpašuma lietošanas mērķis un tas neatbilst lietošanas mērķim, kas bija noteikts zemesgabala nomas maksas noteikšanai, tiek grozīta zemesgabala nomas maksa. Izmaiņas stājas spēkā dienā, kad mainījies nekustamā īpašuma lietošanas mērķis.
	6. Iznomātājs var vienpusēji mainīt nomas maksu, ja tiek grozīti spēkā esoši ārējie tiesību akti, kas nosaka valsts zemes nomas maksas izmaiņas. Šādas Iznomātāja noteiktas izmaiņas ir saistošas Nomniekamar dienu, kad stājušies spēkā grozījumi ārējos tiesību aktos.
	7. Nomnieksmaksājumus, kas saistīti ar Līgumu, Iznomātājam ieskaita šādā secībā:
		1. kārtējie maksājumi;
		2. iespējamā parāda summa;
		3. iespējamie nokavējuma procenti.
	8. Nomniekam ir pienākums savlaicīgi veikt maksājumus par zemesgabala nomu. Par samaksas dienu tiek uzskatīts datums, kad Iznomātājs ir saņēmis maksājumu norādītajā norēķinu kontā kredītiestādē.
	9. Iznomātājs nomas maksu palielina, piemērojot koeficientu 1,5, uz laiku līdz šajā punktā norādīto apstākļu novēršanai, ja:
		1. uz zemesgabala atrodas Nomnieka būves, kuras saskaņā ar likumu “Par nekustamā īpašuma ierakstīšanu zemesgrāmatā” ir ierakstāmas kā patstāvīgi īpašumu objekti, bet nav ierakstītas zemesgrāmatā;
		2. būves ir ierakstītas zemesgrāmatā, bet pēc īpašnieka maiņas tiesiskais valdītājs trīs mēnešu laikā nav nostiprinājis zemesgrāmatā savas īpašumtiesības (izņemot gadījumus, ja tiesību nostiprināšanu kavē tiesas noteikts aizliegums), ja nomas līgums tiek slēgts ar attiecību tiesisko valdītāju;
		3. Nomnieks uz lietošanā vai nomā esošā zemesgabala ir veicis nelikumīgu būvniecību.
3. **Iznomātāja pienākumi un tiesības**
	1. Iznomātājsapņemas:
		1. nepasliktināt Nomniekam zemesgabala lietošanas tiesības iznomātajā zemesgabalā;
		2. atlīdzināt Nomniekamradušos zaudējumus, ja pārkāpts Līguma 4.1.1.punktā minētais pienākums.
	2. Iznomātājam ir tiesības:
		1. kontrolēt, vai zemesgabals tiek izmantots atbilstoši Līguma nosacījumiem;
		2. prasīt Nomniekam nekavējoties novērst tā darbības vai bezdarbības dēļ radītās Līguma nosacījumu pārkāpumu sekas un atlīdzināt radītos zaudējumus;
		3. Iznomātāja Elektrotehniskai pārvaldei ir tiesības uz komunikāciju aizsardzības saglabātību un piekļuvi tām;
		4. informējot Nomnieku 30 (trīsdesmit) kalendārās dienas iepriekš, tiesību aktos noteiktajā kārtībā grozīt iznomātā zemesgabala platību vai tā konfigurāciju, ja zemesgabala daļa nepieciešama Iznomātāja pamatdarbības nodrošināšanai.
4. **Nomnieka pienākumi un tiesības**
	1. Nomnieks apņemas:
		1. ievērot zemesgabala lietošanas tiesību apgrūtinājumus, kas norādīti Līguma pielikumā Nr.3;
		2. nodrošināt zemesgabala lietošanu atbilstoši Līgumā noteiktajam mērķim un noteikumiem. Zemesgabala izmantošanai citiem mērķiem ir nepieciešama Iznomātāja rakstveida piekrišana;
		3. nepieļaut auglīgās augsnes virskārtas iznīcināšanu vai tās kvalitātes pasliktināšanos;
		4. pasargāt zemesgabalu no ūdens un vēja erozijas, ar savu darbību neizraisīt zemes appludināšanu ar notekūdeņiem, tās pārpurvošanos vai sablīvēšanos, nepieļaut zemesgabala piesārņošanu ar sadzīves atkritumiem, ķīmiskām vai radioaktīvām vielām un citus zemi postošus procesus, par saviem līdzekļiem novērst kaitējumu, kas radies minēto apstākļu rezultātā, kā arī rakstiski paziņot par ķīmiska vai radioaktīvā piesārņojuma rašanos zemesgabalā Sliežu ceļu pārvaldes dispečeram, diennakts tālrunis 67233594 vai 29531427, e-pasts: Tatjana.Gorbacevica@ldz.lv vai klientu servisa centram 80001181, e-pasts: uzzinas@ldz.lv;
		5. nepieļaut darbības, kas pasliktina citu zemes lietotāju vai īpašnieku zemes kvalitāti;
		6. nodrošināt elektroapgādes un sakaru iekārtu saglabāšanu, ievērot meliorācijas sistēmu un būvju, autoceļu un dzelzceļu, kabeļu, cauruļvadu, gaisa elektrības pārvades līniju un sakaru līniju aizsardzības un ekspluatācijas noteikumus;
		7. kabeļu aizsardzības zonā, Nomniekam aizliegts veikt darbus, saistītus ar koku un krūmu iestādīšanu, grunts noņemšanu un uzbēršanu, kā arī konteineru uzstādīšanu;
		8. uz zemesgabala bez rakstiskas saskaņošanas ar Iznomātāju neveikt ēku (būvju) pārbūvi. Pēc Iznomātājarakstiskas atļaujas saņemšanas, visus ēku (būvju) pārbūves darbus, kuru pamatā netiek mainīta apbūves platība uz zemesgabala, saskaņot ar IznomātājaNekustamā īpašuma pārvaldi (Gogoļa ielā 3, Rīgā, tālr.: 80021181) un Sliežu ceļu pārvaldi, nosūtot informāciju uz elektronisko adresi – scp@ldz.lv. **Saskaņot rakstiski** visus darbus kabeļu un elektrotīklu aizsardzības zonā ar Elektrotehnisko pārvaldi 3 (trīs) darba dienu laikā pirms darbu uzsākšanas, nosūtot informāciju uz elektronisko adresi – ep@ldz.lv;
		9. sakopt un uzturēt kārtībā lietošanā nodoto zemesgabalu, tajā esošos stādījumus, piebraucamo ceļu, nodrošināt sadzīves atkritumu izvešanu uz atkritumu savākšanas vietām saskaņā ar tiesību aktiem un vietējās pašvaldības saistošajiem noteikumiem;
		10. ievērot ugunsdrošības un sanitārās normas zemesgabalā. Par ugunsdrošību zemesgabalā ir atbildīgs Nomniekssaskaņā ar spēkā esošajiem tiesību aktiem;
		11. netraucēt Iznomātāja pārstāvju piekļūšanai zemesgabalam, lai Iznomātājs varētu veikt Līgumā paredzēto noteikumu pārbaudi;
		12. netraucēt Iznomātāja darbinieku un/vai citu komersantu piekļūšanu zemesgabalā izvietoto Iznomātāja un/vai citu komersantu esošo inženierkomunikāciju apkalpošanu, remontu vai avārijas seku novērošanu, tai skaitā sakaru torņos/mastos vai pie/zem torņiem/mastiem (ja tādi izvietoti);
		13. Iznomātājam un citiem komersantiem ar Iznomātāja atļauju ir tiesības veikt zemesgabala lietošanas tiesību aprobežošanu ar jaunu inženierkomunikāciju vai citu objektu izbūvi, par to informējot Nomnieku vismaz 10 (desmit) kalendārās dienas iepriekš;
		14. atlīdzināt zaudējumus, kas radušies Iznomātājam, citiem zemes lietotājiem, apkārtējai videi sakarā ar Līguma neievērošanu vai neatļautām darbībām;
		15. maksāt nomas maksu noteiktajos termiņos un apmērā, papildus nomas maksai maksāt tiesību aktos noteiktos nodokļus;
		16. izbeidzot Līgumu, zemesgabalu nodot Iznomātājam izmantošanai derīgā stāvoklī – sakoptu, sakārtotu (bez patvaļīgi veidotiem grāvjiem, žogiem, vaļējām un aizbērtām bedrēm, kurās aprakti sadzīves un citi atkritumi, kā arī patvaļīgi veidotiem stādījumiem un žogiem), aiz sevis neatstājot gružus, 10 (desmit) darba dienu laikā, sastādot nodošanas – pieņemšanas aktu, kurā atspoguļot Līguma 1.5.punktā norādīto vērtējumu;
		17. 5 (piecu) darba dienu laikā informēt Iznomātāju par rekvizītu maiņu un ēku (būvju) pārvaldīšanas tiesību nodošanu citam pārvaldītājam;
		18. līdz jauna līguma noslēgšanai Nomnieks piekrīt maksāt Iznomātājam Līguma 3.sadaļā noteikto nomas maksu par zemesgabalu laika periodā, kurā Nomnieks izmanto minēto zemesgabalu, izpildot visas šajā Līgumā noteiktās Nomnieka tiesības un pienākumus;
		19. zaudējot īpašuma tiesības uz ēkām (būvēm), t.sk., atsavinot sev piederošo ēku (būvju) īpašumu, informēt ēku (būvju) tiesību un saistību pārņēmēju par zemes nomas līguma esamību un par to, ka ēku (būvju) tiesību un saistību pārņēmējam nekavējoties ir jāvēršas pie Iznomātāja ar lūgumu noslēgt zemes nomas līguma grozījumus par līgumslēdzējpušu maiņu;
		20. aizliegts veikt koku ciršanu. Nokaltušo un bīstamo koku ciršana ir atļauta tikai ar Iznomātāja iepriekšēju rakstisku piekrišanu, jautājumos par piekrišanas saņemšanu kontaktpersona ir Iznomātāja Sliežu ceļu pārvalde, e-adrese: scp@ldz.lv.
	2. Nomnieks ir tiesīgs:
		1. nodot zemesgabala lietošanas tiesības trešajai personai tikai ar Iznomātāja rakstisku piekrišanu;
		2. veikt ēku (būvju) pārbūvi, kuru pamatā tiek mainīta apbūves platība uz zemesgabala, tikai ar Iznomātāja rakstisku piekrišanu un saskaņā ar spēkā esošajiem būvniecību reglamentējošiem tiesību aktiem.
	3. Nomnieks nav tiesīgs zemesgabalā veikt jaunu apbūvi.
5. **Līguma grozīšana un strīdus izskatīšanas kārtība**
	1. Līgumā neregulētajām tiesiskajām attiecībām piemērojami spēkā esošie tiesību akti.
	2. Līguma noteikumus var grozīt, Iznomātājam un Nomniekam rakstiski vienojoties. Grozījumi Līgumā stājas spēkā pēc to rakstiskas noformēšanas un abpusējas parakstīšanas. Līgumā paredzētajos gadījumos Iznomātājam ir tiesības vienpusēji grozīt Līguma nosacījumus.
	3. Domstarpības Līguma darbības laikā risina sarunu ceļā. Ja vienošanos nevar panākt, strīds ir risināms tiesā tiesību aktos noteiktajā kārtībā.
6. **Līguma izbeigšana**
	1. Līgums izbeidzas, ja:
		1. Nomnieks ir nodevis ēku (būvju), kas atrodas uz zemesgabala, pārvaldīšanas tiesības;
		2. ēkas (būves) gājušas bojā.
	2. Ja pēc Līguma izbeigšanās, Puses nav rakstiski pagarinājušas Līguma termiņu, bijušais Nomnieks maksā tiesību aktos noteiktajā kārtībā likumiskās lietošanas maksu par zemesgabala lietošanas tiesībām.
	3. Nomniekam ir pienākums nojaukt visas nelikumīgās būves, kas ir izbūvētas uz zemesgabala bez Iznomātāja atļaujas Līguma darbības laikā, ja Iznomātājs un Nomnieks nevienojas citādi. Viss, kas atradīsies uz zemesgabala pēc Līguma izbeigšanas šajā punktā noteiktajā kārtībā, tiks uzskatīts par bezsaimnieka mantu, kuruIznomātājs tiesīgs izmantot pēc saviem ieskatiem vai novākt.
	4. Puses vienojas, ka Līguma laikā celtās būves nav uzskatāmas par nepieciešamiem un derīgiem izdevumiem, ko Nomnieks ir taisījis zemesgabalam un Iznomātājam nav jāatlīdzina Nomnieka izdevumi šajā sakarā.
	5. Pusēm ir tiesības Līgumu izbeigt vienpusējā kārtā vai no tā atkāpties, rakstiski par to paziņojot otrai Puse nekavējoties, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7. **Komercnoslēpums**
	1. Līguma saturs, kā arī informācija, ar kuru Puses apmainās Līguma izpildes gaitā, ir komercnoslēpums un Puses Līguma darbības laikā un pēc tam to neizpauž trešajām personām izņemot Latvijas Republikas spēkā esošajos tiesību aktos noteiktajos gadījumos un tajos noteiktajā kārtībā. Pusēm ir aizliegts bez iepriekšējas otras Puses rakstiskas atļaujas jebkādā veidā informēt trešās personas par Līgumu, ja tas nav tieši saistīts ar Līgumā noteikto saistību izpildi, izņemot, ja šādu informāciju pieprasa valsts institūcijas Latvijas Republikas spēkā esošajos tiesību aktos noteiktajos gadījumos un tajos noteiktajā kārtībā.
	2. Saņemto Pušu komercnoslēpumu saturošo informāciju Puse apņemas izmantot vienīgi Līguma 1.3.punktā norādītajam mērķim, ievērojot otras Puses komercintereses un šo konfidencialitātes pienākumu.
8. **Personas datu aizsardzība**
	1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Pakalpojumu sniegšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
	2. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību aktiem personas datu aizsardzības jomā.
	3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
	4. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	5. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
	6. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
9. **Citi noteikumi**
	1. Līguma nosacījumi ir saistoši Pušu tiesību un saistību pārņēmējiem, tajā skaitā jaunajam ēku (būvju) īpašniekam līdz jauna zemes nomas līguma noslēgšanai.
	2. Visi paziņojumi Līguma sakarā nosūtāmi uz Līgumā norādītajām Pušu adresēm un visi paziņojumi, izņemot rēķinus, tiek uzskatīti par saņemtiem, kad nogādāti personīgi ar saņemšanas apstiprinājumu vai iesniegti parakstīti attiecīgās Puses elektroniskajā adresē, vai 7 (septiņas) darba dienas pēc tam, kad nosūtīti pa pastu Latvijas teritorijā ierakstītā vēstulē.
	3. Mainot savu nosaukumu, adresi, citus rekvizītus, vai mainījusies cita būtiska informācija, kas var ietekmēt Līguma pienācīgu izpildi, Puses apņemas rakstiski, Līguma 5.1.17.punktā noteiktajā termiņā, par to paziņot otrai Pusei. Puses uzņemas pilnu atbildību par šī pienākuma savlaicīgu nepildīšanu.
	4. Iznomātājs un Nomnieks tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma spēkā stāšanās un kurus nevarēja iepriekš ne paredzēt, ne novērst. Par nepārvaramu varu vai ārkārtējiem apstākļiem uzskatāmas, bet ne tikai: stihiskas nelaimes, avārijas, katastrofas, epidēmijas, karadarbība, streiki, iekšējie nemieri, blokādes, varas un pārvaldes institūciju rīcība, valdības politiskie lēmumi, tiesību aktu, kas būtiski ierobežo un aizskar Pušu tiesības un ietekmē uzņemtās saistības, stāšanās spēkā. Minēto apstākļu esību apliecina kompetenta institūcija. Par līgumsaistību izpildes neiespējamību minēto apstākļu dēļ Iznomātājs vai Nomnieks rakstiski informē otru Pusi 7 (septiņu) darba dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kārtību vai izbeigšanu.
	5. Līgums kopā ar pielikumiem ir parakstīts ar drošu elektronisko parakstu un satur laika zīmogu. Iznomātājs ar drošu elektronisko parakstu parakstītu un laika zīmogu saturošu Līgumu vienas darba dienas laikā pēc Līguma parakstīšanas nosūta uz Nomnieka e-pasta adresi: dome@gulbene.lv. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
10. **Pušu rekvizīti un paraksti**

**Iznomātājs**:

**Valsts akciju sabiedrība “Latvijas dzelzceļš”** – Gogoļa ielā 3, Rīgā, LV-1547, vienotais reģistrācijas Nr.40003032065, PVN reģ.Nr.LV40003032065.

Norēķinu konts Nr.LV17RIKO0000080249645, Luminor Bank AS Latvijas filiāle, SWIFT kods RIKOLV2X.

**Nomnieks:**

**Gulbenes novada pašvaldība** – Ābeļu ielā 2, Gulbenē, Gulbenes novadā, LV-4401, reģistrācijas Nr.90009116327, norēķinu konts Nr.LV03UNLA0050014339919, AS “SEB banka”, SWIFT kods UNLALV2X, tālr.:64497710, 26595362, e-pasts: dome@gulbene.lv.

**Iznomātājs: Nomnieks:**

*(paraksts)* *(paraksts)*

**J.Skrastiņš A.Sprudzāne**